রাফি উদ-দৌলত
রাফি উদ-দৌলত (رفیع الدولت) শাহ জাহান দ্বিতীয় (شاهجهان ۲) নামেও পরিচিত, ১৭১৯ খ্রিষ্টাব্দে স্বল্প সময়ের জন্য মুঘল সম্রাট ছিলেন। তিনি তার ঐ বছরই অকাল প্রয়াত ভাই রাফি উল-দারজাতের উত্তরসূরী ছিলেন, যিনি সাইদ ভাতৃগণ দ্বারা বাদশাহ বলে আখ্যায়িত হয়েছিলেন। তার ভাইয়ের মতন তিনিও ১৭১৯ খ্রিষ্টাব্দে দিল্লীতে নিহত হন, সাইদ ভাতৃগণের নির্দেশে তাকে সিংহাসন চ্যুত এবং হত্যা করা হয়।